Ġellieda Talibani użaw frosti u stikek kontra grupp ta' nisa li ħarġu jipprotestaw f'Kabul nhar l-Erbgħa wara t-tħabbira ta' gvern interim ġdid magħmul minn irġiel biss, fl-aħħar repressjoni tal-grupp fl-Afganistan. Filmati u stampi li xterdu fuq il-midja soċjali juru lin-nisa jkantaw, "Viva n-nisa tal-Afganistan." They continue to call for freedom, freedom is our inalienable right. #standwithAfghanistan #standwithPanjshir pic.twitter.com/PARrn7rp4j — Ali Reza (@a2r_doyle) September 8, 2021 Xi wħud kellhom kartelluni jaqraw "L-ebda gvern ma jista' jiċħad il-preżenza tan-nisa" u "Se ngħajjat għal aktar u aktar libertà." Oħrajn kellhom kartelluni bl-immaġni ta' uffiċjal tal-pulizija tqila li nqatlet fil-provinċja ta' Ghor ftit tal-jiem ilu. It-Taliban qal lil mal-midja internazzjonali li ma kinux involuti fil-mewt tagħha, iżda sussegwentement nedew investigazzjoni. Il-ġellieda sawwtu wkoll numru ta' ġurnalisti li kienu qed jirrappurtaw dwar id-dimostrazzjoni, skont xhieda fuq il-post. Dan huwa biss l-aħħar każ ta' attivisti nisa li għamlu sfida kuraġġuża u pubblika għall-ħakma tat-Taliban. Nisa fil-hijabs ingħaqdu mal-protesti f'Kabul nhar it-Tlieta, l-akbar waħda minn meta l-grupp militanti ħa l-poter ix-xahar li għadda. Grupp żgħir ta' dimostranti nisa ħarġu wkoll fit-toroq tal-kapitali Afgana fi tmiem il-ġimgħa biex jitolbu drittijiet ugwali, waħda mill-inqas tliet protesti żgħar madwar il-pajjiż il-ġimgħa li għaddiet. Aktar kmieni din il-ġimgħa It-Taliban iwaqqaf protesta għad-drittijiet tan-nisa Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6139efb3b7b96_rand.td-a-rec-img{text-align:left}.td_uid_3_6139efb3b7b96_rand.td-a-rec-img img{margin:0 auto 0 0}